OpenLLM-France/wikimedia huggingface dataset:
# NRJ Music Awards

Els NRJ Music Awards, creats l'any 2000 per l'emissora de ràdio NRJ amb la col·laboració del canal de televisió TF1, són l'equivalent als Premis 40 Principals a Espanya o els MTV Music Awards a Europa/EUA. Cada any, a mitjans del mes de gener, i durant 3 setmanes intenses, Cannes (França) es vesteix de gala per rebre sota l'eufòria de milers de fans a un grapat d'artistes de caràcter nacional i internacional que venen a recollir el reconeixement que atorga NRJ al seu esforç.
Els guardons s'atorguen gràcies al sistema de televot, o més recentment per Internet, durant la gala i abans de la gala. Fins avui dia, l'artista que més recompenses en forma de premi ha obtingut ha sigut Mylènne Farmer, que s'ha emportat a casa ni més ni menys que 8 trofeus. De prop, però, li segueix la guanyadora de la primera edició de l'”Operación Triunfo” francesa, Jenifer, amb 7 guardons.
L'esdeveniment és l'ocasió ideal per treure al mercat el CD compilació amb totes les cançons de la cerimònia d'entrega de premis que té molt bona acollida a la llista d'èxits francesa. I és que TF1 aconsegueix cada any estar en primera llista dels programes més vistos amb, més de 6 880 000 de telespectadors (el 34,8% del total de l'audiència).

## Categories

* Artista revelació de parla francesa de l'any
* Artista revelació internacional de l'any
* Millor artista masculí de parla francesa de l'any
* Millor artista masculí internacional de l'any
* Millor artista femenina de parla francesa de l'any
* Millor artista femenina international de l'any
* Millor cançó de parla francesa de l'any
* Millor cançó internacional de l'any
* Millor àlbum de parla francesa de l'any (any 2011 exclòs)
* Millor àlbum internacional de l'any (any 2011 exclòs)
* Millor grup/duet musical de parla francesa de l'any
* Millor grup/duet musical internacional de l'any
* Pàgina web musical de l'any (només del 2000 al 2004)
* Videoclip de l'any (des del 2005 al 2011 – any 2010 exclòs)
* Millor Concert de l'any (a partir del 2000)
* Millor DJ de l'any (a partir del 2007)
* Premi a Cançó més baixada per Internet de l'any (a partir del 2010)
* Premi a Hit de l'any (a partir del 2011)

## Vegeu també

* NRJ
* MTV
* MTV Europe Music Awards
* Edison Music Awards

## Enllaços externs

* (francès) Pàgina web oficial dels NRJ Music Awards Arxivat 2011-02-24 a Wayback Machine.
* (francès) Pàgina web oficial del canal de ràdio NRJ Arxivat 2011-02-24 a Wayback Machine.
* (francès) Pàgina web oficial del canal de televisió NRJ 12
# Nano-RAM

Nano-RAM és una mena de memòria de computadora no volátil (NV) d'accés aleatori (RAM) que funciona canviant la posició de nanotubs de carboni dipositats en un substracte de tipus circuit integrat. També es poden anomenar NRAM. El desenvolupament d'aquesta tecnologia és propietat de l'empresa Nantero. En teoria, les petites dimensions d'aquesta tecnologia permetran una densitat de memòria molt elevada. Es preveu que substituirà l'actual memòria flaix.

## Tecnologia

El dispositiu NRAM actua com una memòria RAM no volàtil amb dos estats resistius diferenciats depenent de la posició dels nanotubs de carboni (vegeu Fig.2). Quan els nanotubs estan separats, no hi ha contacte elèctric i representa un "0" lògic. Altrament, quan els nanotubs estan en contacte, hi ha conducció elèctrica i representa un "1" lògic. Per a commutar entre els dos estats cal aplicar una tensió d'actuació (menor a la tensió de lectura d'estat). El canvi d'estat es produeix mercès a forces electroestàtiques entre els nanotubs produïdes per la tensió elèctrica aplicada. Quan retirem la tensió elèctrica, l'estat dels nanotubs es manté mercès a foces d'adhesió física o forces de Van der Waals.

## Característiques

Es poden destacar les següents:
* Comparant amb memòria DRAM (RAM dinàmica):
** NRAM no consumeix energia per a mantenir l'estat.
** NRAM no perd l'estat quan no està alimentada.
** NRAM pot tenir major densitat.
* Comparant amb memòria Flaix:
** NRAM té major velocitat d'escriptura.
** NRAM consumeix menys energia en els cicles de lectura i escriptura.
** NRAM no ha d'escriure en blocs o pàgines com la flaix, realment és una memòria d'accés aleatori (RAM).

## Fabricants de NRAM

A data 20/01/2017 hi ha implementacions reals de memòries NRAM del fabricant Fujitsu Arxivat 2016-09-04 a Wayback Machine.:

## Vegeu també

* SRAM: RAM estàtica.
* DRAM: RAM dinàmica.
* Flaix: memòria flaix.
* E2PROM: memòria esborrable elèctricament.
* ReRAM: memòria RAM resistiva.
* FeRAM: memòria ferro-elèctrica.
* MRAM: memòria RAM magnetorresistiva

## Referències

* ↑ Harris, Robin. «Nantero's carbon nanotube memory breakthrough | ZDNet» (en anglès). [Consulta: 20 gener 2017].
* ↑ «NRAM's Time Is Here, Says Startup Nantero | EE Times». [Consulta: 20 gener 2017].
* ↑ «Nanotube based computer memory (NRAM) being developed». [Consulta: 20 gener 2017].
* ↑ «Seminar Report of Nano-ram» (en anglès). [Consulta: 20 gener 2017].
# Nava de Béjar

Nava de Béjar és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 129 | 125 | 111 | 113 |
# Nantua

Nantua és un municipi francès, situat al departament de l'Ain i a la regió d'Alvèrnia-Roine-Alps.
Hi havia antigament un monestir benedictí. L'església és del segle xii.

## Referències

* 1 2 «Nantua». Gran Enciclopèdia Catalana. Barcelona: Grup Enciclopèdia Catalana.
# Nantuates

* No s'ha de confondre amb Namnetes.
Els nantuates (llatí Nantuates) van ser un poble gal, veí dels al·lòbroges dins els límits de la Provincia (Provença) o Gàl·lia Narbonesa. El nom derivaria de la paraula celta nant que vol dir "aigua corrent". Nantuates, veragres i seduns vivien entre els límits dels al·lòbroges, el llac Leman i el Roine fins als cims dels Alps. Els seduns se sap que vivien a la regió de Sitten o Sion, i els veragres a Martigny, el que permet situar als nantuates al Chablais, al sud del Leman. Una part del poble potser vivia al baix Valais.
Els nantuates són esmentats al Trofeu dels Alps, que els col·loca amb els leponcis, ubers, seduns, i veragres. L'any 57 aC, durant la Guerra de les Gàl·lies, Juli Cèsar va enviar contra els nantuates, veragres i seduns a Servi Sulpici Galba, però la Legió XII Fulminata va haver d'abandonar Octodurus on havia de passar l'hivern, per la pressió enemiga fins al territori dels al·lòbroges.

## Referències

* ↑ Cèsar, Juli. «Llibre III, I.1». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 156. DL B. 48252-1974. ISBN 8472250938.
* ↑ Juli Cèsar, De bello gallico III, 1
* ↑ Smith, William (ed.). «Nantuates». Dictionary of Greek and Roman Geography (1854). [Consulta: 3 agost 2022].
# Moutoux

Moutoux és un municipi francès situat al departament del Jura i a la regió de Borgonya - Franc Comtat. L'any 2007 tenia 58 habitants.

## Demografia
### Població

El 2007 la població de fet de Moutoux era de 58 persones. Hi havia 24 famílies de les quals 4 eren unipersonals (4 homes vivint sols), 8 parelles sense fills, 4 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 25 eren l'habitatge principal de la família, 8 eren segones residències i 4 estaven desocupats. 29 eren cases i 7 eren apartaments. Dels 25 habitatges principals, 17 estaven ocupats pels seus propietaris i 8 estaven llogats i ocupats pels llogaters; 1 tenia una cambra, 1 en tenia dues, 6 en tenien tres, 3 en tenien quatre i 14 en tenien cinc o més. 22 habitatges disposaven pel capbaix d'una plaça de pàrquing. A 10 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Moutoux el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 12 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 35 persones, 30 eren actives i 5 eren inactives. De les 30 persones actives 26 estaven ocupades (17 homes i 9 dones) i 4 estaven aturades (1 home i 3 dones). De les 5 persones inactives 2 estaven jubilades i 3 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de comerç i reparació d'automòbils.
Els 2 establiments comercials que hi havia el 2009 eren botigues de mobles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Moutoux a l'INSEE.
* Évolution et structure de la population Fitxa amb el detall de dades de Moutoux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mouvement Regionaliste d'Alsace et Lorraine

Mouvement Regionaliste d'Alsace et Lorraine (MRAL) fou un grup polític nacionalista alsacià, creat el 1968 però que no es va constituir com a partit fins al 15 de novembre de 1970 pel doctor Marcel Iffrig, Ferdinand Moschenross, Bernard Wittmann i Robert Joachim. Pretenia construir una regió alsaciana integrada alhora en una França federal i en una Europa federal, amb la cooficialitat de la forma alsaciana de l'alemany juntament amb el francès, però només obtindria el suport d'alguns nuclis petit burgesos del Nordgau.
Va obtenir un cert protagonisme a nivell local a les eleccions cantonals de 1970 al cantons de Lauterbourg, on Marcel Iffrig hi va obtenir un 31% dels vots, i Strasbourg-4 on Ferdinand Moschenross va obtenir el 13%. Durant la campanya organitzà manifestacions on brandaven la Rot un Wiss i exhibien cartells en alsacià i en alemany. El 1971 va aplegar gairebé 12.000 persones en una manifestació al Palais des Fêtes d'Estrasburg.
A les cantonals de 1973 Moschenross fou novament candidat a Strasbourg-7, on no va passar a segona volta malgrat obtenir més del 10% dels vots. El 1975 el MRAL es transformà en Elsass-Lothringen-Front Autonomiste de Liberation (EL-FAL).

## Referències

* Biografia de Ferdinand Moschenross
* Ferran Palau i Martí (1998) Alsàcia Pagès Editors Lleida.
# Narumi Miura

Narumi Miura (三浦 成美, 3 de juliol de 1997) és una futbolista japonesa.

## Selecció del Japó

Va debutar amb la selecció del Japó el 2018. Va disputar 5 partits amb la selecció del Japó. Ha disputat Copa del Món de 2019.

## Estadístiques

Selecció del Japó :
| Anys | Partits | Gols |
| 2018 | 5 | 0 |
| Total | 5 | 0 |

## Referències

* ↑ 2018 Japan Football Association(japonès)

## Enllaços externs

* Narumi Miura, Fitxa a Soccerway
# Naruto (ciutat)

* Aquest article tracta sobre la ciutat de Shikoku. Vegeu-ne altres significats a «Naruto (desambiguació)».
Naruto (鳴門市, Naruto-shi) és una ciutat de la prefectura de Tokushima, al Japó.
L'any 2015 tenia una població estimada de 60.864 habitants i una densitat de població 454 persones per km². Tenia una àrea total de 135,46 km².

## Història

La municipalitat fou fundada com a Meinan el 15 de març de 1947 mitjançant la fusió dels pobles de Muya, Satoura i Naruto. Meinan fou reanomenada Naruto el maig del mateix any, i fou elevada a estatus de ciutat al novembre.

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: 11 març 2016].
* ↑ «鳴門市世帯数・人口月報 (Població de Naruto - Estadístiques)» (PDF) (en japonès). Ajuntament de Naruto, 01-01-2015. Arxivat de l'original el 2016-03-14. [Consulta: 13 març 2016].
* ↑ «鳴門市の歴史 (Història de la ciutat de Naruto)» (en japonès). Ajuntament de Naruto. [Consulta: 14 març 2016].

## Enllaços externs

* Pàgina web de l'ajuntament de Naruto (japonès)
# Naruto: La llegenda de la pedra de Gelel

Naruto: La llegenda de la pedra de Gelel (劇場版 NARUTO(ナルト) 大激突!幻の地底遺跡だってばよ, Gekijō-ban Naruto: Daigekitotsu! Maboroshi no Chiteiiseki Dattebayo) és una pel·lícula d'animació japonesa de 2005 basada en la franquícia de manga i anime de Masashi Kishimoto, escrita per Hirotsugu Kawasaki i Yuka Miyata.
Es va estrenar als cinemes del Japó el 6 d'agost de 2005. En català havia d'arribar originalment en format físic el 24 de maig de 2023, però l'estrena es va avançar al 19 de maig del mateix any a la plataforma Amazon Prime Video.
La pel·lícula està ambientada després de l'episodi 145. El tema principal "Ding! Dong! Dang!" és interpretat per TUBE.

## Argument

El Naruto, el Shikamaru i la Sakura es disposen a tornar una fura perduda al seu amo, però una tropa comandada pel jove cavaller, Temujin, apareix del no-res i els ataca. El Naruto desafia el Temujin a un combat, i després d'un ferotge enfrontament, tots dos cauen per un precipici. D'aquesta manera es veuen embolicats en la lluita per un tresor que alberga un poder llegendari: la Pedra de Gelel. El mestre del Temujin vol fer servir la pedra per crear una utopia, mentre que l'últim del clan que una vegada va custodiar la pedra vol mantenir-la segellada per sempre. Quan el somni de la utopia es converteixi en malson, només el Naruto i els seus companys, amb l'ajuda del Gaara i el Kankuro, podran arreglar les coses.

## Doblatge

| Personatge | Japonès | Català |
| Naruto Uzumaki | Junko Takeuchi | David Jenner |
| Sakura Haruna | Chie Nakamura | Nerea Alfonso |
| Shikamaru Nara | Shotaro Morikubo | Marcel Navarro |
| Gaara | Akira Ishida | Jaume Cuartero |
| Kankuro | Yasuyuki Kase | Roger Pera |
| Haido | Akio Najimo | Domènec Farell |
| Temujin | Gamon Kaai | Xavier Castañer |
| Kahiko | Nachi Nozawa | Joaquim Casado |
| Kamina | Sachiko Kojima | Marta Estrada |
| Renke | Houko Kuwashima | Àngels Ribalta |
| Emina | Tomoka Kurokawa | Jennifer Zaragosa |
| Fugai | Urara Takano | Tatiana Supervia |

## Acollida

La pel·lícula va recaptar 1.180 milions de iens als cinemes japonesos, 179.956 dòlars als cinemes de Taiwan i 11.777 euros als italians (calculant també les recaptes de la pel·lícula anterior, projectada el mateix dia).

## Contingut relacionat

El 22 d'agost de 2005, Shūeisha va publicar al Japó, a la col·lecció Jump J Books, la novel·lització de la pel·lícula, escrita per Masatoshi Kusakabe.

## Referències

* 1 2 «Naruto: La leyenda de la piedra de Gelel» (en castellà). [Consulta: 27 abril 2023].
* ↑ «https://twitter.com/goitaquefem/status/1659429928490745856». [Consulta: 21 maig 2023].
* ↑ «Fitxa de doblatge Naruto: La Llegenda De La Pedra De Gelel». [Consulta: 4 juny 2023].
* ↑ «過去興行収入上位作品 一般社団法人日本映画製作者連盟». [Consulta: 4 juny 2023].
* ↑ «Naruto the Movie 2: Legend of the Stone of Gelel». [Consulta: 4 juny 2023].
* ↑ «Box Office Italia 12 luglio, altri 301.498 euro per Terminator Genisys» (en italià), 12-07-2015. [Consulta: 4 juny 2023].
* ↑ «劇場版NARUTO―ナルト― 大激突！幻の地底遺跡だってばよ／日下部 匡俊／岸本 斉史 | 集英社 ― SHUEISHA ―». [Consulta: 4 juny 2023].

## Enllaços externs

* Naruto: La llegenda de la pedra de Gelel a Goita què fan, ara!
# New Berlin (Nova York)

New Berlin és una població dels Estats Units a l'estat de Nova York. Segons el cens del 2000 tenia 1.129 habitants.

## Demografia

Segons el cens del 2000, New Berlin tenia 1.129 habitants, 425 habitatges, i 266 famílies. La densitat de població era de 403,6 habitants/km².
Dels 425 habitatges en un 28,9% hi vivien nens de menys de 18 anys, en un 49,4% hi vivien parelles casades, en un 10,4% dones solteres, i en un 37,4% no eren unitats familiars. En el 32,9% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,1% tenia menys de 18 anys, un 4,9% entre 18 i 24, un 24,3% entre 25 i 44, un 23,6% de 45 a 60 i un 23,1% 65 anys o més.
L'edat mediana era de 42 anys. Per cada 100 dones de 18 o més anys hi havia 76,7 homes.
La renda mediana per habitatge era de 27.885 $ i la renda mediana per família de 36.786 $. Els homes tenien una renda mediana de 26.750 $ mentre que les dones 21.000 $. La renda per capita de la població era de 15.344 $. Entorn del 10,1% de les famílies i el 18,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Berlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New Berlin». American Fact Finder. Oficina del Cens dels Estats Units, 12-01-2010.
# Nelliston

Nelliston és una població dels Estats Units a l'estat de Nova York. Segons el cens del 2000 tenia 622 habitants.

## Demografia

Segons el cens del 2000, Nelliston tenia 622 habitants, 257 habitatges, i 172 famílies. La densitat de població era de 218,3 habitants/km².
Dels 257 habitatges en un 26,8% hi vivien nens de menys de 18 anys, en un 51,4% hi vivien parelles casades, en un 10,9% dones solteres, i en un 32,7% no eren unitats familiars. En el 29,2% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,91.
Per edats la població es repartia de la següent manera: un 24% tenia menys de 18 anys, un 7,4% entre 18 i 24, un 27,7% entre 25 i 44, un 21,5% de 45 a 60 i un 19,5% 65 anys o més.
L'edat mediana era de 41 anys. Per cada 100 dones de 18 o més anys hi havia 91,5 homes.
La renda mediana per habitatge era de 31.544 $ i la renda mediana per família de 35.875 $. Els homes tenien una renda mediana de 26.500 $ mentre que les dones 20.375 $. La renda per capita de la població era de 15.002 $. Entorn del 6,4% de les famílies i el 9,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nelliston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Nelliston». American Fact Finder. Oficina del Cens dels Estats Units, 12-01-2010.
# Nicèfor I

Nicèfor I és el nom dels següents personatges:
* Nicèfor I Àngel, dèspota de l'Epir a la mort del seu pare Miquel II l'any 1266 o 1268, fins a la seva mort vers l'any 1297
* Nicèfor I el Logoteta, ministre de finances i posterior emperador romà d'Orient (801 al 811)
* Nicèfor I de Constantinoble, eclesiàstic romà d'Orient, patriarca de Constantinoble i historiador, venerat com a sant
# Niulakita

Niulakita és l'illa més meridional de Tuvalu, situada a 270 km al sud de la capital Funafuti.
L'illa té una forma ovalada, amb una allargada d'1 km i una superfície total de 0,4 km². La població total era de 35 habitants al cens del 2002.
Va ser descoberta, el 1595, per Álvaro de Mendaña y Neira que la va anomenar La Solitaria. Redescoberta el 1821 pel nord-americà George Barrett de l'Independence II, s'ha conegut també com a Independence, Sophia o Rocky. Al segle xix va ser utilitzada per l'explotació del guano. El 1944 la va comprar el govern britànic a una companyia australiana per alleugerir la superpoblació de Niutao. S'hi van establir algunes famílies per l'explotació dels cocoters sota l'administració del consell insular de Niutao. Amb aquesta adquisició Tuvalu, que vol dir 'grup de vuit', es va ampliar a nou illes.
# Niuserre (príncep)

Niuserre (N(j) wsr Rˁ, "[Amb] poder pertanyent a Ra") va ser un príncep egipci de la IV Dinastia. Era fill del faraó Khefren i de la seva dona Meresankh III. Va ser un dels pocs fills de Khefren que no va ocupar l’alt càrrec de djati (visir).

## Títols

Niuserre tenia els següents títolsː
* Fill del Rei del seu cos.
* Cap sacerdot-lector del seu pare
* Tresorer del rei del Baix Egipte

## Tomba

Niuserre en jeroglífic :
La tomba de Niuserre és una tomba tallada a la roca inacabada (G 8140) al Camp Central de la necròpolis de Guiza. Va ser excavada per l'egiptòleg Selim Hassan els anys 1932 i 1933. Està orientada gairebé seguint l'eix nord-sud. L'entrada es troba a l’angle nord-oest. La instal·lació consta d’una gran sala principal (amb les dimensions 10,9 × 4,2 × 3,3 m) amb dos pilars. L’habitació no tenia decoració, tot i que les parets encara estaven arrebossades. Al mig de la paret oest, un curt passadís condueix a una petita cambra de 3,0 × 0,5 × 2,2 m. Al nord del pas a aquesta cambra hi ha un petit nínxol que suposadament es convertia en una falsa porta. A l'angle nord-est de la sala principal hi ha un banc de pedra; a l'angle nord-oest un eix condueix cap a la cambra del sarcòfag, en el qual, però, no s'hi van trobar restes de cap enterrament.

## Referències

* ↑ Dodson i Hilton, 2004, p. 52–61.
* ↑ Malek, Moss i Porter, 1974, p. 234.
* ↑ «G 8140» (en anglès). Digital Giza. [Consulta: 8 febrer 2021].
* ↑ Hassan, 1943, p. 185–188.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Hassan, Selim. Excavations at Gîza 4: 1932-1933 (en anglès). EL Caire: Government Press, 1943.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). Volum III: Memphis, Part I Abu Rawash to Abusir.. Griffith Institute, 1974. ISBN 978-0900416101.
# Nihiru

Nihiru és un atol de les Tuamotu, a la Polinèsia Francesa. Administrativament depèn de Taenga, municipi associat de la comuna de Makemo. Està situat a 28 km al sud-est de Taenga i a 30 km al nord-est de Marutea Nord.

## Geografia

És un atol petit de 15 km de llarg i 14 km d'ample, amb una superfície emergida és de 6,7 km² més 14,1 km² d'esculls. La llacuna interior, de 79,5 km², és tancada sense cap pas navegable. L'única vila és Tatake amb una vintena d'habitants que provenen de Taenga. No disposa d'infraestructures.

## Història

Va ser descobert per Fabian von Bellingshausen el 1820, que va anotar el nom Nigeri.

## Referències

* ↑ Dades de l'Institut de recherche pour le développement Arxivat 2012-07-28 at Archive.is
* ↑ Explorers of the Pacific: European and American Discoveries in Polynesia, 1953.
# Nihil novum sub sole

Nihil novum sub sole és una frase llatina que significa "no hi ha res nou sota el sol", en el sentit que tot està inventat i no es pot innovar de manera significativa. Apareix per primer cop en la traducció de l'Eclesiastès i històricament s'ha interpretat en clau pessimista: és vanitat pensar que es pot pensar un problema que abans no s'hagi reflexionat i els patiments humans són universals. També s'usa modernament per reivindicar el llegat de la tradició cultural, totes les obres artístiques beuen de les anteriors. Apareix com a tòpic literari per indicar la permanència malgrat el pas del temps i com les generacions de cada època repeteixen la vida de les precedents.

## Referències

* ↑ Cita a la Bíblia catalana interconfessional